ZRUŠENÉ všeobecne záväzným nariadením č. 13/2004.

Všeobecne záväzné nariadenie
hlavného mesta Slovenskej republiky Bratislavy
č.  13/2002
z 21. novembra 2002
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov v znení všeobecne záväzného nariadenia č. 2/2002 a všeobecne záväzného nariadenia č. 4/2002
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 15 zákona Slovenskej národnej rady č. 544/1990 Zb. o miestnych poplatkoch v znení neskorších predpisov ustanovuje:

Čl. 1
Všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov v znení všeobecne záväzného nariadenia č. 2/2002 a všeobecne záväzného nariadenia č. 4/2002 sa mení a dopĺňa takto:
1.	§ 8 znie:
„(1) Poplatok sa znižuje, ak platiteľom je:
a)	rodina s viac ako tromi nezaopatrenými deťmi, bývajúcimi v spoločnej domácnosti, na 4. a každé ďalšie dieťa maximálne do výšky určeného poplatku na 1 osobu/rok,
b)	charitatívne neziskové združenie, nadácia alebo organizácie obdobného charakteru, ktoré poskytujú bezplatné životu nevyhnutné služby osobám bez príjmu (napríklad bezdomovcom) do výšky 90% z poplatku podľa sadzobníka poplatkov.
(2) Poplatok sa odpúšťa za separovaný zber papiera, skla a plastov pre školy, vzdelávacie zariadenia, kultúrne strediská, domovy dôchodcov, nadácie a neziskové organizácie, poskytujúce všeobecne prospešné služby.
(3) Zníženie a oslobodenie od poplatku za zber, prepravu a zneškodňovanie komunálnych odpadov a drobných stavebných odpadov sa priznáva od prvého dňa mesiaca nasledujúceho po podaní žiadosti a doložení hodnoverných dokladov.
(4) Poplatníkovi, ktorému bolo priznané zníženie poplatku podľa  odseku 1 písm. b) alebo oslobodenie podľa odseku 2  bude zohľadnený poplatok vo vystavenom doklade na úhradu poplatku.
(5) Poplatníkovi, ktorému bolo priznané zníženie poplatku podľa odseku 1 písm. a) vráti správca poplatku rozdiel medzi zaplateným poplatkom a priznaným znížením poplatku do 31. decembra príslušného kalendárneho roka na základe predložených dokladov o realizovaných úhradách poplatku k 30.septembru príslušného roka, na ktorý sa zníženie poplatku vzťahuje. Poplatníkovi, bývajúcemu v rodinnom dome bude zohľadnený poplatok v platbe SIPO.“.
2.	Príloha č. 1 časť Rodinné domy sa dopĺňa textom, ktorý znie

Fyzická osoba, ktorá nie podnikateľom:	Poplatok za jeden odvoz:	
„110 l nádoba – odvoz 1x za 2 týždne, pri počte osôb 1	45 Sk  	
 110 l nádoba – odvoz 1x za 2 týždne, pri počte osôb 2	85 Sk.“.	

Čl. II
Toto všeobecne záväzné nariadenie nadobúda účinnosť 1. januára 2003

Jozef Moravčík
primátor